CELEX: 62015TN0595
Language: et
Date: 2015-10-19 00:00:00
Title: Kohtuasi T-595/15: 19. oktoobril 2015 esitatud hagi – Europäischer Tier- und Naturschutz ja Giesen versus komisjon

25.1.2016   
            
            
               ET
            
            
               Euroopa Liidu Teataja
            
            
               C 27/62
            
         19. oktoobril 2015 esitatud hagi – Europäischer Tier- und Naturschutz ja Giesen versus komisjon
   (Kohtuasi T-595/15)
   (2016/C 027/79)
   Kohtumenetluse keel: saksa
   
      Pooled
   
   
      Hagejad: Europäischer Tier- und Naturschutz e.V. (Much, Saksamaa) ja Horst Giesen (Much) (esindaja: Rechtsanwalt P. Brockmann)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada 17. augusti 2015. aasta otsus (mis toimetati kätte 24. augustil 2015) Euroopa Komisjoni tegevusetuse kohta
               Euroopa ühinguõiguse loomisel sellega, et ei avaldatud enam tema seaduseelnõud või muudetud redaktsiooni lubatud raamistikus, mis võrdsustab ideaalide elluviimiseks ette nähtud piiriülesed tegevused kasumi saamisele suunatud ühingutega, teise võimalusena
               siseriiklike kogunemis- ja ühinemisvabaduste ühtlustamisel ideaalide elluviimiseks ette nähtud piiriüleste tegevuste puhul;
            
         
               —
            
            
               ja kohustada nii Euroopa Komisjoni looma olukord, mis on kooskõlas õigusaktidega ELTL artikli 266 tähenduses, lisaks kohustada teda hoiduma edasisest tegevusest, mis halvendaks esimese ja teise nõude tähenduses seda olukorda ja takistab või raskendab õigusaktidega kooskõlla viimist, ning
            
         
               —
            
            
               nõuda välja kohtuvaidluse ja võimalike menetlusse astujate kulud.
            
         
      Väited ja peamised argumendid
   
   Hagejad heidavad ette, et ei ole loodud Euroopa ühinguõigust ja ei ole kaotatud olemasolevat diskrimineerimist ning kollektiivse ja individuaalse ühinemisvabaduse piiranguid.
   Hagejad esitavad oma hagi toetuseks neli väidet.
   
               —
            
            
               Esimene väide: rikutud on Euroopa inimõiguste ja põhivabaduste kaitse konventsiooni artiklit 11, Euroopa Liidu põhiõiguste harta artiklit 20 (edaspidi „põhiõiguste harta”), õiguse üldpõhimõtteid ELL artikli 6 lõike 3 tähenduses ja ÜRO inimõiguste harta artiklit 20
            
         
               —
            
            
               Teine väide: rikutud on õigust võrdsusele seaduse ees (põhiõiguste harta artikkel 20 ja Euroopa inimõiguste ja põhivabaduste kaitse konventsiooni artiklit 14) idealistlike väärtuste ja ideaalide elluviimiseks loodud ühingute kahjuks
            
         
               —
            
            
               Kolmas väide: rikutud on põhjendamiskohustust põhiõiguste harta artikli 41 tähenduses
            
         
               —
            
            
               Neljas väide: vabadusõiguste ulatust on piiratud tegevusetuse ja kuritarvitava tõlgendusega põhiõiguste harta artiklite 52 ja 54 tähenduses